經數: 一七二三

經名: 妙法蓮華經玄贊卷第三末

頁數: 七一一

上              欄

法身圓滿. 諸佛出世欲示衆生此佛知見之

性. 三乘同有平等無二. 令同證滿以成法

身. 三悟者不知義. 以一切聲聞·□支佛不

知彼眞實處故. 不知眞實處者不知究

竟唯一佛乘故. 如下有人至親友家醉酒

而臥. 以無價珠繫衣□等. 彼初不覺後悟

方知. 此意說言. 二乘不知究竟唯一佛乘體

卽菩提四智. 所以不修報身圓滿. 佛出世者

欲令衆生悟於究竟唯此一乘佛菩提智

令修生長. 上來三種開者雙顯法身·報身·

涅槃·菩提二種無上歎勝令欣. 示者別顯

法身涅槃三乘無二本來而有令其修證. 悟

者別顯報身菩提第一究竟本有種子令修

果生. 俱明果中斷德. 智德. 旣證此二利

樂衆生. 應物現形應機說法. 卽是化身及

他受用名爲恩德. 四入者爲令證得不退

轉地. 示現與無量智業故. 上三總別雖

顯佛果無上. 同勝. 未知如何可能證獲.

今顯能證能得之因故名爲入. 依此本論

初地已上名不退地. 佛果位中一切智智體

用大故名無量智. 業者因也. 佛出爲說初

地已上能得佛果一切智因故名爲入. 佛

說此因欲令二乘有學·無學·及初地前證

初地上不退轉地. 入變易生修種智因觀

察智性入佛二果. 此四意言. 佛出世者. 欲

令衆生斷二障盡. 開佛菩提. 涅槃知見使

證淸淨. 歎二無上勸令欣故. 示法身同

有令使證故. 悟所不知唯一佛乘智令

修生故. 旣顯佛果菩提涅槃殊勝體性. 幷

中              欄

顯其因令其趣入. 謂佛出世意說一乘若

果若因. 令諸衆生修因證果皆作佛故. 更

不爲餘. 前歎智慧及智慧門卽是一乘敎之

與理. 今說行·果. 故知總說一乘四法名爲

法華. 或不退者八地以上行不退故. 諸論

說受變易生故. 雖二乘□心未卽至彼地.

三乘俱同後決定. 得出分段死入變易生

故作是說. 又二乘者煩惱不退. 經三大劫

俱名不退地. 又一乘者修行一乘若信若位

若證若行. 今於此中皆令入故. □名不退.

或此果因一乘實體. 是前所說諸佛智慧其

智慧門. 卽前所說三乘權敎. 令二乘者捨

權取實行 一乘因趣一乘果. 是此本意

上來所說總別果因以解四種. 准下三世佛

法之中. 不說初開. 唯說示悟入. 故知但

應如此說善. 示悟別顯二果已周. 不假標

故. 擧此二種攝佛一切有爲無爲萬德盡

故. 此方便品法說一乘唯爲上根. 由此通

辨若因若果菩提涅槃以爲一乘. 譬喩品中

爲中根者但說於悟. 牛車菩提智德一乘.

由唯迷因智不迷因理·果智理故. 化城喩

品爲下根者但說於示. 寶所涅槃斷德一

乘. 由迷果理不迷果智·因理智故. 各隨

所宜斷除彼彼. 令其進入偏說一乘. 或

爲中下互說因果智·理二門. 影顯令解. 唯

此一品通明因果覺寂一乘. 理義周備. 故本

論中具解此品. 餘品但總釋其大意不異

此故. 若解此品便解一部矣. 然勘下文

牛車在果. 卽是菩提. 下文但明因中之智.

下              欄

三乘乘此至道場故. 又理雖然. 諸經論中

多說涅槃理性智慧以爲一乘. 一乘本故

如無量義. 第二解云. 今此四義總依佛性

法身智體以爲一乘. 涅槃經言. 大事者所

謂佛性. 又畢竟有二. 一莊嚴畢竟. 二究竟

畢竟. 莊嚴畢竟者謂六波羅蜜. 究竟畢竟者

一切衆生所得一乘. 一乘者卽是佛性. 以是

義故我說一切衆生悉有佛性悉有一乘.

無明覆故不能得見. 故知佛性卽是知見.

卽是一乘. 說諸衆生悉有佛性名之爲開.

曲宣分別名之爲示. 此是法佛性. 此是報佛

性此是因性此是緣性此是理性. 此是行

性此是善根人性此是不善根人性. 此等名

示. 故涅槃云. 如貧女舍內多有眞金之藏.

家人大小無有知者. 時有異人善知方便.

乃至. 卽於其家掘出眞金之藏. 女人見已

心生歡喜生奇特想宗仰是人. 善男子衆

生佛性亦復如是. 一切衆生不能得見. 如

彼金藏貧女不知. 善男子我今普示一切衆

生所有佛性. 善方便者卽是如來. 貧女卽是

一切無量衆生. 眞金藏者卽佛性也. 種種分

別令其生解名之爲悟. 勸物起修令其入

證名之爲入. 若依此解譬喩品中牛車各

與. 吾爲汝造. 便非此義  第三解云. 其前

三種卽依佛果大般涅槃三事解之. 涅槃經

第二卷云. 我今當令一切衆生. 及以我子.

四部之衆·悉皆安住□密藏中. 我亦復當

安住是中入於涅槃. 何等名爲□密之藏.

猶如伊字三點. 若□則不成伊. 縱亦不成.

經數: 一七二三

經名: 妙法蓮華經玄贊卷第三末

頁數: 七一二

上              欄

如摩醯首羅面上三目乃得成伊. 三點若

別亦不得成. 我亦如是. 解脫之法亦非涅

槃. 如來之身亦非涅槃. 摩訶般若亦非涅

槃. 三法各異亦非涅槃. 我今安住如是三

法爲衆生故名入涅槃. 如世伊字. 此中

意說. 梵本伊字上有二點下有一點. 似倒

品字. □者橫也謂前後證. 縱者□也. 謂有三

品. 世說縱橫卽此□□皆非伊字. 三點別

安亦非伊字. 要三和合不縱不橫亦不離

別. 和合三點不一不異. 如大自在天面上

三目額上有一眉下各一. 佛入涅槃亦復如

是. 摩訶般若者能證之智. 如來身者所證法

身. 解脫者由能證智證所證理法身之時.

二障滅盡二死當來後有不續. 更無繫縛

假名擇滅. 卽是解脫. 故雜集云. 滅諦有三

若能滅若所滅若滅性. 卽是此三大般涅槃.

般若在上爲能證道如額上目. 法身解脫

□在其下是所證故猶如眉下所有兩眼.

以智證理令後惑苦皆斷不生名入涅槃.

是佛安住□密之藏. 不同二乘智了生空.

不是大慧理. 但生空無我之理不名法身.

雖得惑種及分段死少分不生之假擇滅. 不

得習氣及智障滅分段. 變易二死俱盡之勝

解脫. 如縱如橫非大涅槃. 身陸智滅彼名

爲入. 無現身智何得稱大. 佛今不爾故名

爲大. 稱爲□藏. 古人有解但依眞如以爲

三事名大涅槃. 便無入義. 常住不壞爲利

有情以智證眞. 惑1苦解脫方名爲入. 是佛

意故. 不同二乘無有身智乃名爲入. 故佛

中              欄

自言. 假使烏角[&FFFF]#. 乃至永入於涅槃等. 今

作此解善順彼經審讀經文當自悉知. 摩

訶般若卽開佛知見. 故論說言除一切智智

更無餘事. 一切智者證二空智. 重言智者

證諸有智. 此最勝妙故名無上更無過故.

法身卽是示佛知見. 故論說言三乘平等佛

性法身無差別故. 解脫卽是悟佛知見. 二

障俱亡二死皆盡是眞解脫. 二乘唯得一障

一死盡滅無餘. 不知於此. 故論說言二乘

不知眞實處故令其悟也. 上來三事卽是

證入大般涅槃此必有因更說入義. 故論

說入示現不退轉地與無量智業也. 佛出

於世欲令三乘有情皆修不退地業. 安住

□密藏入大涅槃不爲餘也. 此與涅槃名

字雖殊體性無別. 一切皆欲行因證入佛

果位故. 若作此解旣契化城之趣寶所. 亦

合火宅之御牛車. 一乘體德旣曰大般涅

槃. 法報二身正覺之與圓寂. 一一總攝周備

亦何理而不彈. 今此三解唯取所詮智慧名

曰一乘. 能詮之敎門卽次前說也. 隨宜所

說意趣難解故. 又以蓮華喩於妙法必兼

開敷之與秀出果秀因敷亦無乖爽. 然勝□

等經及此下文多說眞理以爲一乘. 乘之本

故. 實通二種. 於義苞盡. 開示悟三明佛果

乘. 入之一種明佛因乘. 因乘雖通三無數

劫今此唯取第二劫後. 論說令證不退位.

故楞伽經中十地分爲三種意生身故. 如別

章說. 又後品言聲聞·緣覺·不退菩薩乘此寶

乘直至道場. 勝□經言無明爲緣無漏業

下              欄

因. 有阿羅漢·□支佛·大力菩薩三種意生身

生. 初地已前實居三界分段死中未出火

宅. 猶在門中當爲燒故. 不與一乘之名.

或八地後名不退地. 瑜伽論說八地後爲

意生身故. 得決定故. 問二乘無學羊鹿果

位亦居分段. 應在門中. 如小菩薩應非

出宅. 答談其分段應非出宅. 餘依永滅已

得涅槃名居門外. 不同於彼. 問何故二子

趣於牛羊鹿稱出宅. 大子趣於牛菩薩未

出宅. 答二乘惑種盡得滅稱出宅. 初劫惑

猶行如何稱出宅. 又七地分段盡此一生亦

名出宅. 二乘同故. 已前卽非猶多生故如有

學類. 故出宅已方上牛車. 然此經文初開之

中初總標勝致使得淸淨之言. 後三別顯故

略不說

經舍利弗(至)出現於世  贊曰. 第三結也

經佛告舍利弗(至)示悟衆生  贊曰. 此釋於

前有何意肉. 衆生身中悉有佛性. 故所敎

化但化菩薩. 所爲所作常爲此事. 唯以佛

之知見示悟衆生. 論第二番釋示悟入云.

又示者爲諸菩薩有疑者令知如實修行

故. 謂有菩薩疑無佛性不肯修行. 今示所

化但化菩薩令知三乘同有佛性. 斷彼疑

故如實修行. 又悟入者未發菩提心者令

發心故. 此解悟義. 已發心者令入法故.

此解入義. 明因果盡. 又重釋悟入云. 悟

者令外道衆生生覺悟故. 復入者令得聲

聞果入大菩提故. □邪入正捨權取實

故

經數: 一七二三

經名: 妙法蓮華經玄贊卷第四本

頁數: 七一三

上              欄

妙法蓮華經玄贊卷第三1末

保安三年四月卄三日書了法隆寺僧覺印

之

同年十月卄六日移點已了以興福寺圓如

房本爲之以爲令法久住覺印之東北院讀

本點本校點又了(云云)

妙法蓮華經玄贊卷第四2(本)

3沙門基撰

一乘之義正是經宗. 今且略以五門分別. 一

出體性. 二釋名字. 三明說意. 四彰差別. 五

問答辨  體性者略爲三類. 一總含體. 二隨

勝體. 三眞實體. 一總含體者. 一切無漏若種

若現. 有爲無爲若因若果. 根本方便能成.

佛德皆名一乘. 一乘卽大乘大乘卽無上乘.

故勝□云一乘者卽大乘也. 此本論云開是

無上義. 辨中邊論無上乘品有三無上. 一

正行無上謂十度隨修差別有六正行. 二所

緣無上有十二種所緣. 三修證無上謂種姓

修證等十種修證. 通攝一切菩薩所有境行

果. 故勝□又云阿羅漢□支佛有恐怖有歸

依. 四智不究竟名向涅槃界. 又云正法住

正法滅波羅提木叉毘尼出家受具足. 此

六法爲大乘故說. 故知一切根本方便一切

無漏若種若現. 有爲無爲4若因若果. 能成

佛德□名一乘. 三種意生身皆入初地故

二隨勝體此有六類. 一攝事歸理體. 涅

中              欄

槃勝□等中多以法身眞理佛性名爲一乘.

故勝□云一乘者卽大乘. 大乘者5卽佛乘.

佛乘者卽涅槃界. 又云於□沙劫行六波

羅蜜. 不如有人聽受讀誦乃至執持經卷.

何肉有6人7爲他廣說. 以有爲行比無爲

乘故. 涅槃經言一乘者卽是佛性. 此滅化

城至於寶所. 唯以眞如法身平等名爲一

乘二攬餘歸智體. 亦以眞智名爲一乘.

上文自云方便知見皆已具足. 不退諸菩薩

其數如□沙. 一心共思心不能測佛智. 智

體多是正體後得. 若在因位智劣識强. 在

果位中智强識劣故  三隱劣從勝體. 下經

自云說佛智慧故諸佛出於世. 唯此一事

實. 餘二卽非眞. 是法住法位世間相常住.

於道場知8已導師方便說. 分別功德品云.

有爲無上正等菩提. 於八十萬億那由他劫

行五波羅蜜. 不如有人一念生信. 所得

功德不可比喩. 由以佛果理智二種名爲

一乘. 理凝本有. 離纏而號涅槃. 智照新生.

果9圓而稱正覺. 乃四德之鴻源三明之妙

本. 故10揚爲彼智見出11現於世. 以理智二

爲一乘體. 智性智相合名爲智四二運用

廣體. 唯以因智名爲一乘. 火宅喩中與諸

菩薩及聲聞衆乘此寶乘直至道場. 唯因

行故五勝出分段體. 通取因果出分段

死所有理智以爲一乘. 開示悟入四義之

中前三爲果二. 後一爲因二. 如前已說. 故

略不論. 勝□亦云如取爲緣有漏業因續

後有者. 而生三有. 如是無明習地爲緣無

下              欄

漏業因. 有阿羅漢獨覺已得自在菩薩三種

意生身生. 故意生身所乘之乘名因中二. 攝

大乘中萬行·眞如俱名大乘故 六引攝殊

勝體. 以詮旨二名爲一乘. 敎隨物設趣妙

難知. 理假智冥體深頗測. 故方便品初以

所詮智慧能詮敎門名爲一乘. 無量義經十

七名中彼第十12四13亦名一乘. 由此蓮華. 論

有二義. 一體出水. 二能開敷. 初喩智慧後

喩慧門. 若但以眞如爲一乘14得出水之一

義15失開敷之二能. 16然今蓮華旣具四義.

何獨法唯二種  三眞實體者. 根本大乘敎·

理·行·果·及能17入大乘方便·四法皆名一乘·

咸有運載之功能故. 根本敎者. 此品初云其

智慧門難解難入. 本論釋言阿含甚深. 華開

敷義以喩妙法. 下文亦言法華經藏18深固

19幽遠等. 攝大乘云阿毘達磨大乘經等. 方

便敎者. 此品下云. 或說修多羅·伽陀·及本

事·本生·未曾有. 亦說於因緣·譬喩·□祇夜·

優婆提舍經. 我此九部法入大乘爲本. 隨

順衆生說. 以故說是經. 勝□亦20云正法住

等爲大乘故說此六處. 故21小三藏皆大方

便. 根本理者謂法性眞如. 六度等行乘此眞

理能有所往故名大乘. 此經上云諸佛智

慧甚深無量. 下文亦云是法住·法位·世間相

常住. 於道場知已導師方便說. 本論22亦云.

念觀者謂大乘人觀法無我眞如法界等故.

無性亦*云或乘大性故名大乘辨中邊說

眞如法界名所緣無上. 方便理者謂四諦理.

二乘所觀皆方便理. 故勝□云聲聞知有作

經數: 一七二三

經名: 妙法蓮華經玄贊卷第四本

頁數: 七一四

上              欄

四聖諦. 佛知無作1四聖諦. 涅槃亦言聲聞

有苦有諦而無有實. 菩薩具有. 本論亦云

念觀者. 聲聞觀人無我等. 由此二理皆理.

一乘根本行者謂六度等菩薩萬行. 菩薩地

說七地所修四菩薩行. 安樂行品皆菩薩行.

又云乘此寶乘直至道場. 卽行大乘. 攝大乘

云亦乘亦大故名大乘. 辨中邊說十波羅蜜

名正行無上. 方便行者勝□亦*云正法住等

爲大乘說. 依三藏敎進善滅惡修無漏

行. 皆行大乘. 法花論云方便者聲聞觀蔭·

界·入. 厭苦離苦. 菩薩修六度·四攝·二利

行·由此二行皆一乘故. 根本果者佛身所有

菩提. 涅槃. 卽前所說法·報二身理智二見

故. 下經云說佛智慧故諸佛出於世. 唯此一

事實餘二則非眞. 又云是法住·法位·世間相

常住. 於道場知已導師方便說. 又壽量品所

說法·報·化身皆果一乘. 辨中邊說十修證

中. 第七淨土第九佛地第十示現菩提. 方便

果者二乘所有菩提涅槃. 此經下言汝等所

行是菩薩道. 羊車鹿車爲心牛車出於火

宅方便施設. 中路化城爲至寶所. 息處故

說二. 唯有一非餘. 勝□亦云聲聞緣覺四智

不究竟名向涅槃界. 言得蘇息處. 四智究

2竟得涅槃者. 是佛方便. 故二乘果亦是一

乘. 由頓悟者正學根本敎理行果. 兼爲伏

化二乘者故亦學方便敎理行果. 其漸悟

者初學方便. 後□心已方學根本. 所學法同

初後全別. 故知但有二種佛性理智二因. 無

漏現·種. 有爲·無爲. 根本·方便所有敎·理·行·

中              欄

果能成佛者. 皆一乘體. 兼取有漏地前功

德及十地者3助爲一乘. 未乖正理. 法華經

論及餘敎中. 隨依於此三種體中一門出

體. 未必攝盡. 若依此解總含諸文無不

盡矣. 然此4體性合有五門. 一詮旨分別通

敎及理. 二因果分別通行及果. 三智福分別

通福及智. 四覺寂分別通滅道諦菩提涅

5槃. 五二利分別通自利利他. 此說一乘故

義通貫. 若言佛乘擧果攝因名6若云菩

薩乘擧因攝果稱. 名便不通義可兼有.

又由行者修習二智正體·後得觀於二理

生空·法空. 斷於二障煩惱·所知·息於二死

分段·變易·證於二果菩提·涅槃. 圓得二滅

無餘. 無住. 行於二利自利·利他. 稱果滿也.

所斷二障集諦所攝. 所息二死苦諦所攝.

所修二智所證菩提道諦所攝. 所觀二理所

得二滅所證涅槃滅諦所攝. 所行二利滅道

諦攝. 合此滅·道名爲一乘. 故此本論解遮

中云. 無二乘者無二乘涅槃. 唯佛如來證

大菩提. 究竟滿足一切智慧名大涅槃.

唯一佛乘故. 涅槃經中旣以摩訶般若7法

身·解脫三事圓滿名大涅槃. 故此一乘二

諦爲體  釋名字者. 乘是運載義. 故廣雅

云乘駕也. 周禮云8乘載也. 運載行者至

彼岸故. 故此經云乘此寶乘直至道場. 攝

論亦*云六度萬行亦乘亦大. 法性眞如所乘

大性. 事·理俱能運載行者. 自運運他至於

彼岸皆名爲乘. 問因行能自運至果可名

9乘. 佛果自運息應非是乘體. 答有五義.

下              欄

一者運載10以名乘. 因中11通二運12至果廣

13運他. 由此亦名乘. 二者體·能·通二運. 能

體□名乘. 果中體有. 能非無. 亦乘攝. 如割

名爲刀有能卽刀攝. 非要廣現割有能非

是刀. 佛果德體能爲二運. 非要廣用方名

爲乘. 三者二乘唯自運小尙得乘名14肉佛

廣運他何理非乘攝. 四者因中理智能雙運.

二用勝故得名乘. 果中理智因修成. 因乘種

類亦乘攝. 五15者因中二運常增進. 作用現

勝得名乘. 果中自運窮未來令他增進得

乘稱. 初之四義隨他不正答. 後之一義隨

自正義答. 故對法論云. 自他□利所依止.

一有三義. 一簡別故名一. 二破別故名一.

三會別故名一. 簡別故名一者. 昔日說三

今時說一. 故知所詮理極一而爲實. 能詮之

敎二卽稱權. 無別二理以爲極也. 無我·解

脫雖悉皆等. 然至佛果方名爲極. 故所詮

理佛智名一. 非別簡三唯無二極故. 論解

遮云. 無二乘者無二涅槃體. 然16經云我設

是方便令得入佛慧. 又云火宅之內許以

三車·出門已後但與牛17車. 又18云雇其除

糞經二十年假名爲子. 故二乘者是後眞

子付家事因. 又以果一簡別因三. 卽有二

簡. 一理簡敎. 二果簡因. 汝等所行是菩薩

道故. 破別故名一者. 二乘不知二爲方便.

執二乘果以爲眞極. 今說二涅槃但爲化

城. 說二菩提. 但是羊鹿權敎所設. 非是二

果所得所證. 菩提涅槃眞勝極也. 破彼情執

有二果極. 故說爲一. 卽經所言諸心三

經數: 一七二三

經名: 妙法蓮華經玄贊卷第四本

頁數: 七一五

上              欄

乘人有懷疑網者. 佛當爲除斷1令盡無

有餘. □子亦言. 然我等不解方便隨宜所

說. 初聞佛法遇便信受. 乃至斷諸疑悔. 迦

葉亦言又今我等2得涅槃證於菩薩法不

生好樂3之心. 攝論亦云斷除四4處障二

乘作意等. 卽是此執. 本論末後亦云方便品

有五分示現. 破二明一不說破三等. 或

有說言破三執故非唯破二. 如薩婆多執

佛化身以爲眞佛. 今說爲化故破三執. 此

亦不然. 法華但以自修所得一乘爲宗. 會

破彼乘令入於一. 非以所知一身爲宗

會破彼身令入一身. 又無執彼化身爲

極趣心至彼. 更不趣心餘身. 今破彼執

令心一身故. 但破執二乘爲極. 不破執

彼二身極也. 亦有解云聞昔說三執三皆

極. 今說一極故破三執. 此乃地前菩薩起

故. 若破執大極還爲說一乘. 更增其病

何名爲破. 又未出宅許以牛車. 旣亦破大

後出宅與. 是何等車. 若言與白牛棄本黃

牛故. 旣爾卽應捨頓學漸. 黃白牛相因行

何殊. 旣還本牛明不破大. 若執一極不違

趣大. 何須破之. 執二爲極不趣大故名

須破也. 若隨位得卽執爲極. 未見趣大

乘因中有此執. 設爾許亦破卽應破無窮.

由此但破執二爲極. 又非破執四乘爲

極. 爲無種性說人天乘. 解有四乘不執

極故. 執二爲極不異破二. 無執人天

5乘爲極者. 執者不解乘. 解乘不執故. 若

一對四. 一是方便6乃應破一執而歸四

中              欄

乘故. 亦非7破五. 執不定乘同執三故. 由

此勝□唯云阿羅漢·□支佛·有恐怖. 8有歸

依. 言得四智及涅槃者是佛方便. 此經亦

云唯此一9事實. 餘二10則非眞. 密遣二人

息處說二. 羊鹿非眞不說三言. 從勝至劣

數. 佛乘第一·獨覺第二·聲聞第三. 無第二

獨覺無第三聲聞. 非無三乘之中大乘體

極. 勘梵本云無第二第三. 今□之略故云

無二亦無三也. 11此有難言. 經說別體三寶.

不破別體而歸一體. 何故破二乘而歸一

乘. 此亦不然. 若12執別體三寶爲極. 亦同

破之. 若別相三寶體亦無三極故. 雖爾亦

無心住別體. 然可會之入於同體. 廣如

經說非權實宗. 會別故名一者. 敎理行果

皆有根本及以方便. 會漸悟者先二乘中所

修成得敎理行果爲大方便. 依此本論初

地13已上離分段死. 見道已前敎理行果爲

不退地之根本因. 總依諸文會一有四.

一者會敎. 無垢稱云佛以一音演說法衆

生各各隨所解. 此經下云一雨普潤三草二

木生長不同. 此會敎同而機有異. 三乘取

敎有偏·普故. 二者會理. 寶性論云如Ｃ·

馬·象三獸14度河河性無差得有15淺深. 又

下經云16譬於高原穿鑿須水. 若見乾土

知水尙遠. 若見濕17土知水不遠若見於

泥18知水極近. 水性無差得之有異. 此會

理同而證有異. 三乘證理有圓·缺故. 三者

會行. □子自言爲是究竟法爲是所行道.

佛自亦言我設是方便令得入佛慧. 勝□

下              欄

亦言. 此六處爲大乘故說. 故知行同而修有

異. 三乘修行有分·全故. 四者會果. 此經下

言息處故說二. 中路設化城. 爲引至寶所

方爲究竟處. 爲心牛車出於火宅. 權設

羊·鹿後皆與牛. 勝□亦言聲聞·緣覺四智

不究竟名向涅槃界. 卽會二乘菩提涅槃

若理若智皆歸一乘. 故知果同而證有異.

三乘取果有初後故. 雖依諸敎總會此

四. 然法華中顯會敎理密會行果. 會敎

理者. 卽前所標諸佛智慧及智慧門. 一雨

普潤會敎也. 牛車寶所會理也. 此以所詮

名之爲理·非要眞如. 欲顯所得甚深難

解. 有所言說意趣難知. 道場所得法無能

發問者. 我意難可測亦無能問者. 亦顯法

華開方便門顯眞實相. 卽是法華開敷秀

出. 密亦通會行·果二同. 19我設是方便令

20得入佛慧乘此寶乘. 直至道場卽會行

故. 中設化城爲至寶所卽會果. 故勝□

經中顯會行果. 六處正爲大乘故說. 正會

行故. 二乘四智非爲究竟名向涅槃界. 卽

會果故. 勝□正說一乘因果故. 顯會行果

密會敎理. 法華正顯昔權今實故顯會敎

理. 令其修證密會行果. 由此一乘據實. 通

會敎理行果. 總解諸文於理名矣. 故云會

別名之爲一. 此經正取一乘因果爲眞乘

體. 敎爲方便. 故不相違. 今此小義雖未動

於智海. 如愚所知頗亦絶於今古. 博識深

智當自詳之. 三義之中初二解通定性·不

定性. 後一多唯依不定性. 大乘·無上雖

經數: 一七二三

經名: 妙法蓮華經玄贊卷第四本

頁數: 七一六

上              欄

卽一乘. 非經所須. 故略不說  明說意者.

攝大乘云. 爲引攝一類  及任持所餘

由不定種姓  諸佛說一乘  法·無我·解

脫  等故姓不同  得二意樂化  究竟說一

乘  此中十因. 一爲引攝一類不定種姓聲

聞獨覺. 令依大乘般涅槃. 故法華一會多

爲此類說於一乘. 法華論名退已還發大

菩提心. 由□子等昔皆心大退修小果. 名

退還發非諸不定姓皆退還發心. 1此應名

不定種姓. 二爲任持所餘. 不定種姓地前

菩薩第六住前猶在退位. 恐於大乘精進.

2且壞退依二乘般涅槃故. 故此經云. 菩薩

聞是法疑網皆已除. 本論亦言如來爲二種

人正與解釋. 此二皆是不定種姓. 爲此二

種故說一乘. 三法等故. 行乘雖異所趣眞

如無差別. 故法華論說. 多與此同. 四無我

等故. 若有眞實補特伽羅. 可有乘別. 我旣

無異故說一乘. 五解脫等故. 三乘□於煩

惱障中而得解脫. 解脫3無差別故. 六姓

不同故. 二乘之中不定種姓有差別故. 此

聲聞身具有聲聞及佛種姓. 由有此姓故

說一乘. 第七佛於有情得同自體意樂故.

言我卽是彼彼卽是我. 我旣成佛彼亦成佛.

第八二乘於佛得同自體意樂. 同名菩薩得

受記別故. 謂於此會佛與二乘4授佛記

別. 爲令攝得如是意樂. 我等與佛平等

無二. 又此會上有諸菩薩與彼名同. 因得

記別故. 佛一言含二種益. 謂二乘者得同

佛自體意樂. 及諸菩薩得受記別. 九化故.

中              欄

如世尊說. 汝等苾芻我憶往昔. 無量百返

依聲聞乘而般涅槃. 云何已成佛. 後依二

乘而般涅槃. 卽爲調伏所化聲聞. 佛菩薩

等自化其身爲彼同類. 於無餘依現般涅

槃. 經百千劫耽寂滅酒醉逸而臥. 後從彼

起現受佛記. 令諸不定種姓二乘盡作是

心. 往昔耆尊入涅槃者今皆復起現受佛

記. 肉我今者不希作佛而入涅槃. 今此會

中富樓那等卽其類也. 法華論中爲化聲聞

授記卽此. 是故亦爲降彼二乘者慢. 我亦

得汝之涅槃故. 廣如楞伽說. 阿羅漢入無

餘涅槃經百千劫. 耽三昧酒醉逸而臥. 後

從彼起方發大心. 皆佛菩薩之所化作. 若

不爾者. 實入無餘5涅槃身智都盡. 後從彼

起法從何生. 故知是化. 十究竟故. 由過此

外無別勝乘. 依理究竟最爲殊勝. 故說爲

一. 今此會中依論但與二人記別. 一不定

姓二應化者. 爲不定姓者卽第6一第二第

八少分. 爲應化者7卽第九義及餘少分說

於一乘. 非全撥8其無定9性. 故此一乘是

密意說. 解深密經云相生勝義無自性. 如

是我皆已顯示. 若不知佛此密意失壞正

道不能往. 10依諸淨道淸淨者. 唯依此一

無第二故. 於其中立一乘非有情性無

差別. 於定不定有性無性合說一. 故涅槃

亦言. 一乘一道四果聖人皆得作佛. 不解

我意故. 但應如11是所說善. 今此十義說

於一乘. 法華論中無此具足. 顯揚說六因

莊嚴論八義說於一乘. 不過此十. 故不[&FFFF]#

下              欄

之第四彰差別12者. 此說一乘. 與勝□

涅槃經所說一乘差別之相. 此通理智. 彼

唯佛性. 此唯攝入彼通出生. 此唯有性彼

通無性. 此唯不定性彼通定性此多說敎

理. 後多說行果. 此說一乘爲實二乘爲

權. 彼說一乘爲權四乘爲實. 故勝□云若

如來隨彼意欲. 而方便說唯有一乘無有

餘乘等也. 與無13量經所說一乘辨差別

者. 如釋名中已廣解釋. 是差別相. 及第五問

答辨等. 皆如別章不繁具擧

經舍利弗(至)若二若三  贊曰. 此與記中. 第

四令住一乘. 以此一乘爲衆說法. 都無

第二獨覺第三聲聞. 從勝至劣爲次第故.

不以修習淺深難易爲次第也. 故此經中

第一周云. 餘二14則非眞. 第二周云密遣二

人. 第三周云息處15故說二. 不說於三.

故知不是總無三乘. 但應如今所說義

也. 會彼所修敎理行果爲今大因. 勸住大

乘

經舍利弗(至)法亦如是  贊曰. 16自下第五依

法顯今釋迦依一切佛說法軌則. 初說方

便後說眞實. 勸彼生信引他成已. 大文有

三. 初明十方佛法式如是. 次明三世佛法

式如是. 後明我由此法式亦如是. 此初

也. 雖離三世更無十方離於十方更無

三世. 橫□有殊故分差別. 攝大乘云. 人

趣諸有情處數皆無量. 念念證等覺故不

應退屈. 由此現在十方佛亦無窮法式皆

同

經數: 一七二三

經名: 妙法蓮華經玄贊卷第四本

頁數: 七一七

上              欄

經舍利弗(至)一佛乘故  贊曰. 下明三世佛

法式. 有二. 初別明三世法式. 後結所爲皆

同. 初中有三. 初過去. 次未來. 後現在. 三中

各二. 初明佛說法法式同. 後明所度衆生得

道同. 此明過去佛法式同. 初以種種因緣

等說法爲方便者. 皆爲後得一佛乘. 故本

論云方便者小乘中觀陰界入厭苦離苦

得解脫故. 大乘中諸波羅蜜. 四攝法攝取自

身他身利益對治法故. 因緣者本論於其

六義. 第二說中解故. 指前云如向1所說.

種種因緣者. 謂三乘法. 彼三乘唯名字章句

說非有實義. 故以彼實義不可說故. 譬喩

者如依牛有乳酪生蘇熟蘇乃至醍□.

2醍□爲第一. 小乘如乳大乘如醍□故. 此

譬喩明大乘無上. 諸聲聞等亦同大乘無上

故. 聲聞同者示諸佛如來法身之性同. 諸凡

夫聲聞□支佛等法身平等無差別故. 在此

譬喩示現. 此中意說. 凡夫如牛. 聲聞如乳.

□3支如酪. 小菩薩如生蘇. 大菩薩如熟蘇.

佛如醍□. 醍□爲第一. 佛4乘亦爾. 由本一

牛腹5中乳性展轉增勝乃至醍□. 故從凡

夫乃至成佛相貌有差. 體性平等本無二

也. 今此經文唯有此三. 本論釋經更有念

觀. 念觀者於小乘中人無我等. 於大乘中

眞如·法界·實際·人無我·法無我等觀故·此

經以方便·因緣·譬喩·言詞爲次第. 本論釋

經以譬喩·因緣·念觀·方便爲次第故. 今

引釋與論不同學者應悉

經是諸衆生(至)一切種智   贊曰. 此明過去

中              欄

已度衆生得道皆同. 初雖作二乘後皆作

佛. 得一切種智. 一切種智卽佛正智. 種別

能知一切法故. 正是牛車

經舍利弗(至)一佛乘故   贊曰. 此明未來佛

法式同

經6此諸衆生(至)一切種智   贊曰. 此明未來

當度衆生得道皆同

經舍利弗(至)一佛乘故   贊曰. 此明現在佛

法式同. 饒益者利益之·安樂者與樂也. 拔

苦與樂·與智與福·與7世出世果. 與小果

大果. 如次配之

經是諸衆生(至)一切種智  贊曰. 此明現在

衆生得道皆同

經舍利弗(至)入佛知見8道故  贊曰. 此結所

爲. 所爲衆生究竟之時. 但爲菩薩當作佛

故. 9往因發心所修諸行. 皆向大故皆名菩

薩所爲法者皆爲一乘. 以佛知見示彼衆

生故. 悟衆生故欲令衆生入佛知見道故.

經文無開. 以總義故示義如前論更不解.

復解悟者令外道衆生生覺悟故□邪入

正. 復解入者令得聲聞果者入大菩提故

□小向大. 本論一番10開解無上義. 二番解

示同義. 有疑修行. 三番解悟不知義. 未發

心令11發令外道生覺悟. 12四番解入. 入

不退位. 已發心令入法. 令得聲聞者入

大菩提. 且隨文別第一番配在正解大事

之中. 第二番配在結大事文中. 第三配13在

依法之中. 論文□於大事中解. 理亦無常

經舍利弗(至)一切種智故  贊曰. 此明我由

下              欄

斯法式亦如是. 唯佛有種種勝解智力故

知諸衆生種種欲. 有遍趣行智力故知深

心所著. 著謂所樂著所修行也. 或卽情欲

所起樂著. 卽衆生處處著引之出. 故□是勝

解智力所知. 有種種界智力故知其本性.

旣知不定種性界欲所修故. 初說三乘爲

方便. 今說一乘爲究竟. 皆爲衆生得一佛

乘一切種智故. 上文皆言得一佛乘一切種

智. 故知種智卽一佛乘

經舍利弗(至)何肉有三  贊曰. 此第六遮. 尙

無第二獨覺乘何肉第三聲聞乘也. 由此經

云羊車·鹿車爲心牛車出於火宅. 故唯破

二. 不說更別破牛車故. 此無二乘涅槃體

究竟故. 論云無二乘者無二乘涅槃. 唯佛

如來證大涅槃. 究竟滿足一切智慧名大

涅槃. 三事體義皆具足故. 二乘不然. 唯假擇

滅無大智法身. 非諸聲聞緣覺等有大涅槃

法. 唯一佛乘故. 一佛乘者依四種義如前

14已說. 論以與授記中六義配15如前所說.

何等法乃至何體法等五義. 何等法者謂前

第一未聞令聞. 謂說未曾有法令聞故. 云

何法者謂第二說. 初以方便種種言詞譬

喩說故. 何似法者. 謂前第三依何等義. 唯

爲一大事故. 何相法者. 謂第四令住一乘.

隨衆生根器有於佛性故. 令住諸佛法故.

何體法者. 謂第六遮. 遮無二體唯一乘體.

卽是諸佛如來平等法身也. 三乘因果觀行

不同可有差別. 非此所遮. 今所遮者遮無

二種法身之體. 三乘眞如法身同故. 非謂

經數: 一七二三

經名: 妙法蓮華經玄贊卷第四本

頁數: 七一八

上              欄

遮無二乘體故. 一切皆無. 以此義理推論

可解. 不爾論文稍隱難解. 唯無第五諸佛

法式. 故以餘五次第配之便可解矣

經舍利弗(至)命濁  贊曰. 就第三段開斯實

相啓彼權門. 中有二. 上來已解取與二記.

下第二段破四種疑. 論科五分中. 下第五

斷疑分. 論說四種疑者. 一何時說. 二云何

知增上慢. 三云何堪說. 四云何不成妄語.

此破初疑論云諸佛如來於何等時中起

方便1說法. 謂佛於何時中初說二乘權.

後明一乘實. 此下答中有二. 初標五濁時

出後明所由. 此初也  五濁2義以五門分

別. 一釋名·二出體·三對治·四廢立·五相攝

釋名者. 濁者滓穢義. 如食滓穢下惡可汚

名之爲濁. 此言意說. 劫增之時三災漸輕煩

3惱轉薄. 衆生向好惡見漸微·命根轉長漸

漸向勝. 以上好可欣名之爲淸. 衆生無

苦化佛不出世. 諸化佛出世必向4劫減.

5小災漸起煩惱轉厚. 衆生向惡染見漸盛命

根轉短. 漸漸向劣下惡可厭. 故立濁名.

五者是數帶數釋也. 6釋別名7者. 皆持業

釋. 或以別簡總亦依主釋出體者. 地持

論云. 謂今世人多皆短壽. 極長百歲. 是名

命濁. 此以本識名言種子由業所引功能

差別命根爲體. 善業力弱命根漸短. 界殺

生業之所感故. 若諸衆生不識父母. 不識

沙門婆羅門及宗族尊長. 不脩義理. 不怖

不畏今世後世惡業果報. 不脩惠施不作

功德. 不脩8齊法不持禁戒. 是名有情濁.

中              欄

雖第八識名爲有情. 今說由近惡外緣故

五□假者作惡無善名有情濁. 合以第八識

及五□爲性. 若此衆生增非法貪. 或惠刀

劍成施器杖. 諍訟□亂諂曲妄語. 攝受邪

法及餘惡不善法是名煩惱濁. 除五見外

所餘一切煩惱隨煩惱皆煩惱濁體. 此非法

貪惠刀劍等令行殺害. 或□好財但捨刀

劍. 因非法貪諍訟等起. 乃至及餘惡不善

法. 通攝一切煩惱隨煩惱盡. 由性數習逢

惡境牽煩惱尤重. 若於今世法懷法沒. 像

法漸起邪法轉生. 是名見濁. 此以五見而

爲體性. 多近外道惡見數生. 若飢饉劫起

疾病劫起·刀兵6劫起. 是名劫濁. 此以色□

四塵爲體. 或通五□. 仍是不相應時爲其

體. 依四五□而建立故. 煩惱增多惡業尤重.

便招惡果. 三災遂生  對治者謂隨其相說

對治法. 智度論中立四悉檀. 悉檀宗也. 一世

界悉檀二各各爲人悉檀·三對治悉檀·四第一

義諦悉檀. 劫濁衆生濁世界悉檀治之. 識器

世間衆生世間悉皆虛幻. 厭怖脩道卽永離

故. 命濁以各各爲人悉檀治之. 識知人由

善業所得脩持淨戒行不殺等命自長故.

或爲三乘之人各說自乘之法. 令得自乘

涅槃之果便除生死所有命濁. 煩惱濁見濁

對治悉檀治之. 脩習隨應對治之道令不

起故. 由三悉檀破五濁故. 入第一義證

會眞宗  廢立者. 何故唯立五濁不增減

耶. 答衆生有二. 一惡行謂在家白衣. 二邪

行謂出家外道. 白衣無慧煩惱增時名煩惱

下              欄

濁. 外道邪解浪推心時立爲見濁. 又諸鈍惑

名煩惱濁. 諸餘利惑名爲見濁. 由此二因

得當果時. 離合不同. 復分二濁. 合二內

果名衆生濁惡衆生故. 合二外果總名劫

濁. 惡器具故. 劫10謂時分. 時無別時依法

辨故. 劫濁故以惡器爲體. 此惡衆生及與

外果. 雖復總陳是二濁果. 未辨何者正惡

果體. 今顯根本故立命濁. 或內惡果名爲

命濁. 外惡果者名爲劫濁. 此惡因果由誰

而有. 謂惡衆生故名衆生濁. 由此五濁據

增行相. 欲令生厭故偏說五. 問何故11惑苦

名爲障. 今離以爲濁. 業亦是障攝不立於

濁中. 答障是□義三皆是□. □聖道故.

濁滓穢義. 業濁義微故不立濁. 又劫中刀兵

亦卽業濁. 劫濁寬故從寬爲名. 立亦無爽

相攝者. 薩遮尼乾子經立十二濁. 一示

現劫濁·二示現時濁·三示現衆生濁·四示現

煩惱濁·五示現命濁·六示現三乘差別濁·七

示現不淨國土濁·八示現難化衆生濁·九示

現說種種煩惱濁·十示現外道亂濁·十一示

現魔濁·十二示現魔業濁·善男子諸佛國土.

皆是出世功德莊嚴. 具足淸淨. 無有諸濁.

如是過12失. 皆是諸佛方便示現. 爲利衆生

13唯言示現. 故知業等亦可立濁. 此十二濁

唯大乘有. 隨佛化土勝劣二法示現立之.

開合開同. 五濁唯據穢土相增義門乃通

大小乘有. 其劫及時卽劫濁. 衆生及難化

衆生卽衆生濁. 煩惱及說種種煩惱卽煩惱

濁. 命卽命濁. 外道亂卽是見濁. 此八14濁

經數: 一七二三

經名: 妙法蓮華經玄贊卷第四本

頁數: 七一九

上              欄

卽五濁. 餘之四種謂三乘差別. 不淨國土·魔·

及魔業非五濁攝. 五濁據勝唯實雜染. 十

二濁通能化能障. 佛示現故. 若依毘尼母

經五濁中無見濁立業濁. 若依彼經煩惱

及業1各合爲一. 果中分三. 一正報體謂命

濁. 二內2報體謂衆生3濁. 三外果體謂劫濁.

障據類同合立三障. 或幷法障. 濁據滓穢

或合或4開隨機不同遣生厭怖. 不可爲

難. 十地5論第一卷云. 淸淨者不濁義. 濁有

六種離此諸濁故6名淸淨. 一不欲濁. 二威

儀濁. 三蓋濁. 四義7想濁. 起[&FFFF]#勝心破壞心

故五不足功德濁. 善根微少於彼說中心不

樂住. 六癡濁. 謂愚癡等. 此唯據行濁不通

依諸法. 有六對治故. 離懈怠故. 嚴故. 淨

故堅固故. 功德具足故. 智具足故. 此六所治

故立六濁. 不須和會. 餘如別章恐繁且

止. 法爾佛8出必五濁時. 故言諸佛出9於五

濁10惡世   問何因彌勒八萬歲時生. 釋迦

佛百歲時出. 答願力異故. 俱是濁世□化

三乘. 初權後實□化身故. 若諸報佛及化佛

中. 不化二乘. 初權後實未必濁時佛方出

世. 若化二乘初權後實. 必濁時出. 惡生難

化漸入道故. 此言濁者. 入減劫中漸生此

五卽名濁時. 故彌勒佛初減八萬漸向五

濁方出世. 故非要人壽三十二十歲小災起時

方名劫濁. 故諸論云劫減佛興世. 劫增時

轉輪王. 問若劫減時佛方出世. 劫增輪王.

何故11□□與彌勒同世. 又佛不出家當

爲輪王. 日月燈明八子皆統四天下也.

中              欄

答*□□劫增時出. 命長故逢彌勒. 非彌勒

佛不減時出. 又佛不出家應爲金輪之位.

非定作也. 燈明八子義理亦同. 彼是報身故

無此失. 此說金輪必劫增出. 銀銅會輪王

出時不定. 12是以無憂王世佛滅. 百年鐵輪王

也

經如是舍利弗(至)分別說三  贊曰. 下釋五

濁佛出所由. 牒指前標所說五濁. 故言如

是. 劫濁亂時者牒前劫濁. 飢饉疫病刀兵

起時. 衆生垢重牒衆生濁垢謂六垢. 汚染

身心點染不淨名之爲垢. 增13强難破名之

爲重. 一害二恨三惱四諂五□六□. 於有情

所樂爲損惱名害. 由忿爲先結怨不捨

名14恨. 已追往惡觸現違緣心便□戾. 多

發□暴凶鄙[&FFFF]#言□□名惱. 此三以瞋爲

體. 爲網[&FFFF]#他或藏已失. 或取他意. 矯設

異儀險曲名諂. 爲獲利譽矯現有德詭詐

名□. 謂矯□者心懷異謀多現不實邪命

事故. 此二貪癡二法爲體. 於自盛事深生

染著醉傲名□. 以貪爲體. 由諸衆生六垢

重故. 不識沙門不修善法故衆生濁. □

貪嫉[&FFFF]#卽煩惱濁. 耽著已得財法不能惠

捨秘吝名□. 於諸未得有及有具希欲名

貪. □雖卽貪已得未得染希別故. 分成二

門. 嫉音秦悉秦血辭栗三反. 或作[&FFFF]#15[&FFFF]#毒

害也. 殉自名利不耐他榮[&FFFF]#忌憂16□名

爲嫉[&FFFF]#. 嫉雖卽[&FFFF]#緣他正法名體稱嫉.

緣他榮樂名利稱[&FFFF]#. 說文玉篇云害賢曰

嫉. 害色曰[&FFFF]#. 成就諸不善根者. 不善根有

下              欄

三. 謂貪瞋癡. 由具二義立不善根. 一是

根本煩惱能生他故. 簡諸隨17惑不得立

之. 二遍六識18有過失深廣. 餘慢見疑非

不善根唯意有故. 由具此二義唯三名不

善根. 根者出生義. 生惡緣故. 亦卽煩惱濁.

唯說三濁不說見命濁者. 劫濁攝命由.

飢兵19疾命多短故. 煩惱濁攝見. 及擧不

善根煩惱之本攝一切煩惱故. 由於彼時

人天減少惡道增多. 衆生難可卒以大乘而

可敎化故. 以智方便於一佛乘分別說爲

三令漸入道. 故下經云但[&FFFF]#佛乘衆生沒

苦不能信受. 故方便說

經舍利弗(至)非□支佛   贊曰. 自下釋第二

疑第二疑云. 如來旣不爲增上慢人說者.

云何知彼是增上慢. 文中有三. 初顯非眞

二乘聖相. 次顯增上慢者相. 後結成二眞

聖相. 此初文也. 聲聞□支眞聖趣寂. 若遇佛

者多不愚法. 其不定姓可□心者. 不問近

遠必能聞知佛化菩薩事故. 名自謂是眞

二聖而得遇佛. 都不聞知化菩薩事. 非

佛20聖弟子. 亦非眞二聖

經又舍利弗(至)皆是增上慢人  贊曰. 此顯增

上慢者相. 凡夫得第四禪未離三界染. 自

謂眞二聖是阿羅漢最後之身究竟涅槃. 不

心正覺心不信向. 是增上慢

經所以者何(至)無有是處   贊曰. 此結成二

聖相. 但是眞聖而遇我者趣寂. 多是不愚

法人. 雖不能行聞之亦信. 不定種姓理

信脩21覺故眞二聖. 若不信者必無22有是

經數: 一七二三

經名: 妙法蓮華經玄贊卷第四本

頁數: 七二○

上              欄

處. 彼非道理故. 其趣寂者不能證入. 初猶

未信名損驚怖. 返道疑生後必信之成不

愚法. 故此結云不信一乘無有是處

經除佛滅後現前無佛  贊曰. 自下釋第三

疑. 云何堪說. 謂有疑云. 從佛聞法而起謗

心. 云何如來不成不堪說法人. 此意說言.

亦有趣寂眞實二聖. 而愚法者聞法起謗.

亦不聞知但化菩薩事. 卽1是世尊不能

2得化. 何故佛不成不堪說法人. 旣成不

堪說法人. □結之曰. 如何世尊可堪爲

衆生說法. 而稱種智也. 故佛答言. 除佛

3滅度後現前無佛. 雖眞趣寂而遇我者.

多不愚法. 皆定4聞知化菩薩事. 若不遇

我而趣寂者. 有愚於法卽不能知但化

菩薩. 此文有三. 初標. 次釋. 後結成. 此初

也

經所以者何(至)是人難得  贊曰. 5此釋前標.

我滅度後以無良緣6善方便誘. 諸趣寂中

多愚於法. 於此等經受持解義. 乃爲難

得. 不解意故. 故我滅後有眞二聖. 不聞

不知但化菩薩

經若遇餘佛(至)便得決了  贊曰. 此7結成前

義. 此愚法者若我滅後更遇餘佛方便說化.

於此法中便得決了. 故亦能知但化菩薩.

不逢佛者卽有不知. 是故我今非不堪說

等. 故瑜伽云. 若已建立阿賴耶識. 依無色

界. 亦入滅定. 信有藏識不斷絶故. 或復

此疑非疑趣寂. 卽疑增上慢. 旣不化得. 云

何世尊不成不堪說法人故. 此釋言. 我在

中              欄

必8化得除我滅後等

經舍利弗(至)唯一佛乘   贊曰. 此下釋第四疑

云. 前說三乘今說爲一. 今說法異. 今說法

9異云何世尊不成妄語. 故佛答言我已證

解汝. 全未知. 行位未到但當一心信我所

說. 汝創發心初可信故. 阿羅漢□心經二

萬劫. 始至三大阿僧祇劫初信心之位故. 但

應信勿生疑惑. 佛語無妄. 理唯一乘. 不定

種姓究竟成果智. 亦唯一乘無二乘故般若

論云. 佛說四事無虛妄者. 菩提授記小

乘大乘. 今卽大乘及授記故成不妄10語也.

此品初首初歎法妙及法師妙. 已有定疑分.

於定記分有此四疑. 初疑11於與12記上生.

於何時13中初說方便. 後14說眞實. 15旣第二

疑於取記上生. 有增上慢從16生起17去故.

云何知是. 若依初解第三疑於因記上生.

佛心本定爲二人說. 不爲愚法. 故生此疑.

云何堪說. 若依後解亦取記上生. 第四疑

於一切上生. 初說後說自相違故. 云何不

成妄語

經爾時世尊(至)優婆夷不信   贊曰. 下有一

百二十一頌. 中後之三頌入品第四段. 勸發

喜心令知作佛. 卽初一百一十八頌頌前

長行第三開斯實相啓彼權門. 分二. 初一

百一十五頌頌前二記. 後之三頌頌破四

疑. 初中復二. 初四頌頌取記中惡人退席.

後一百一十一頌頌與授記. 四中初18一頌

頌增上慢. 後之三頌頌罪根深重. 四頌如

次慢犯覆障. 此頌慢也. 出家之人道證

下              欄

爲首. 少得謂多得19多起增上慢. 在俗男

子多計著我自恃高心. 故生我慢. 在俗女

人多生卑慢無恃勝道. 少計著我隨順夫

朋亦懷不信

經如是四衆等(至)於戒有缺漏   贊曰. 下三頌

頌罪根深重. 犯戒覆罪法障別故. 此20犯

戒也. 少犯爲缺多犯爲漏. 可毁責故. 壞

戒名缺. 壞見名漏. 或煩惱21漏起仍不見

覺. 自恃高心. 戒中旣云除增上慢自稱得

聖. 方犯重罪. 故此尤過. 不是尸羅不淸

淨故三昧不現前攝. 今言犯戒總相而說

不知犯相

經護惜其22瑕疵(至)佛威德故去  贊曰. 覆罪

也. 玉內有病爲瑕. 玉外有疾爲□. 犯戒亦

爾. 世譏嫌如□內起過如瑕. 身語過如玭.

卽23缺也. 內心過如瑕. 卽前漏也. 犯性罪

名瑕. 犯遮罪名□. 其玉24外病應爲□

字. 今爲疵者法內之人有煩惱病25如玉

有瑕. 喩法合說. 疵者病故護惜不陳. 覆

藏已失. 酒滓曰糟. 極比濁故. 米[&FFFF]#名糠輕

無用故. 不但小智. 背法自行. 佛威拂之令

避Ｃ去. 恐聞妙法誹謗增罪. 於彼無益

故威逼之令其起去

經斯人[&FFFF]#福德(至)唯有諸眞實  贊曰. 法障

也. 夙造□法業法障在身. 不堪聞26法. 故

[&FFFF]#少也. 鮮[&FFFF]#俱得

經舍利弗善聽(至)而爲衆生說  贊曰. 下第二

段一百一十一頌. 頌與授記. 長行有六. 今

亦分六. 初六頌頌說. 次七頌半27頌令住.